**Со́фі Мішэ́ль Э́ліс-Бэ́кстар** (англ.: Sophie Michelle Ellis-Bextor, нар. 10 красавіка 1979, Ковентры, Уэст-Мідлендс, Англія) — брытанская спявачка, кампазітар.

Біяграфія
---------

Нарадзілася ў англійскім горадзе Ковентры ў сям'і актрысы і тэлевядучай Дженет Эліс і тэлерэжысёра і прадзюсара Робіна Бэкстара. Бацькі развяліся, калі Сафі было ўсяго чатыры гады. У Сафі ёсць тры сястры і два браты. Сафі вучылася ў школе Святога Стэфана і пазней у школе Годальфіна і Лацімера ў Хамерсміце. Сярод яе самых ранніх публічных выступленняў была дзіцячая Опера W11 ва ўзросце трынаццаці гадоў.

Пачала музычную кар'еру ў 1997 годзе ў якасці вакалісткі гурта «theaudience», які граў у стылі інды-рок, аднак гурт не праіснаваў і года. Сафі спрабавала пачаць кар'еру мадэлі і засела за напісанне кнігі, але неўзабаве гэтыя заняткі ей абрыдлі.

У 2000 годзе венецыянскі (Італія) дыджэй Крысціян Спілер (DJ Spiller) прапанаваў Сафі прыняць удзел у запісу вакалу да яго кампазіцыі «Groovejet», якая ўжо паспела трапіць у многія танцавальныя зборнікі, і якая атрымала дадатковую назву «If This ain't Love» («Калі гэта не каханне...»). Песня трапіла на першыя месцы ў мностве хіт-парадаў. Гэты поспех шмат у чым прадвызначыў пачатак сольнай кар'еры Эліс-Бэкстар.

Выхад пятага альбома спявачкі пад назвай *Wanderlust* першапачаткова быў запланаваны на восень 2013 года, але пазней было абвешчана аб перанясенні даты на студзень 2014 года.

Восенню 2013 года Сафі прымала ўдзел у тэлевізійным танцавальным шоу *Strictly Come Dancing*, заняўшы чацвертае месца. Яе партнерам быў прафесійны танцор Брендан Коул[en].

Асабістае жыццё
---------------

З 25 чэрвеня 2005 года Сафі замужам за бас-гітарыстам брытанскай групы «The Feeling» Рычардам Джонсам, з якім яна сустракалася 2 гады да іх вяселля. У мужа і жонкі есць чатыры сына: Сані Джонс (нар. 23 красавіка 2004), Кіт Валентайн Джонс (нар. 7 лютага 2009), Рэй Холідэй Джонс (нар. 25 красавіка 2012) і Джэсі Джонс (нар. 3 лістапада 2015).

Была блізкай сяброўкай англійскай тэлевядучай Кэран Кітынг, памёрлай ад раку малочнай залозы 13 красавіка 2004 года ў 41-гадовым узросце.

Гурт
----

* **Ударныя**: Джэксан-Эліс-Ліч
* **Бас**: Джэймс Ахваі
* **Клавішныя**: Крысціян Гуліна
* **Гітара**: Пабла Тата

Дыскаграфія
-----------

Студыйныя альбомы
* *Read My Lips* (2001)
* *Shoot from the Hip* (2003)
* *Trip the Light Fantastic* (2007)
* *Make a Scene* (2011)
* *Wanderlust* (2014)

Туры
----

* 2002—2003: «Watch My Lips» (Злучанае Каралеўства і Еўропа)
* 2006: «25 Live» (з Supporting George Michael ў Злучаным Каралеўстве і Ірландыі)
* 2007: «Beautiful World Live» (з Supporting Take That у Злучаным Каралеўстве і Ірландыі)
* 2010: «Straight to the Heart» сусветнае турнэ з красавіка па снежань, у падтрымку аднайменнага альбома.

Мадэльная кар'ера
-----------------

У маі 2008 года паведамлялася, што Эліс-Бэкстар была найманая брэндам касметыкі *Rimmel* як адна з іх новых твараў. Насуперак раннім паведамленням, Эліс-Бэкстар не будзе замяняць Кейт Мос як галоўны твар касметыкі. Песня Сафі Эліс-Бэкстар «Sophia Loren» гучала ў рэкламе *Rimmel* для лініі «Sexy Curves».

Зноскі
------

1. ↑  11 really famous people you probably didn’t realise are from Hounslow - MyLondon — 2018. Праверана 9 жніўня 2021.
2. ↑  Sophie Ellis-Bextor talks music and motherhood - Essential Surrey & SW London Праверана 9 жніўня 2021.
3. ↑
4. ↑  Sophie Ellis Bextor Married Guitarist Richard Jones Архівавана 2 мая 2010.
5. ↑  Boy joy for Sophie (англ.)(недаступная спасылка).  Independent Online (25 красавіка 2012). Архівавана з першакрыніцы 26 красавіка 2012. Праверана 26 красавіка 2012.

Спасылкі
--------

* Афіцыйны сайт
* Софі Эліс-Бэкстар ў сацыяльнай сетцы «Twitter»
* Софі Эліс-Бэкстар (англ.) на сайце *Myspace*(англ.) на сайце Myspace
* альбома 'Make a Scene' (англ.) на сайце *Myspace*(англ.) на сайце Myspace

|  |  |
| --- | --- |
| ⚙️   У сацыяльных сетках | VK · Facebook · Facebook · Myspace · X |
| Фота, відэа і аўдыё | Apple Music · Deezer · Google Play Music · Instagram · Last.fm · Spotify · Tidal · TikTok · VK Music · Яндэкс Музыка · YouTube |
| Тэматычныя сайты | AllMusic · AlloCiné · Česko-Slovenská filmová databáze · Discogs · Internet Movie Database · КиноПоиск · Metacritic · MusicBrainz · Rate Your Music · Rotten Tomatoes |
| Генеалогія і некрапалістыка | Rodovid |
| 

| Нарматыўны кантроль |
| --- |
| BNE: XX1673704 · BNF: 140503357 · CONOR: 38573411 · GND: 130202797 · GTAA: 225695 · ISNI: 0000 0000 4871 0117 · LCCN: no2003009211 · NKC: xx0016444 · NTA: 250150832 · VIAF: 29734929 |

 |